Atklāts konkurss

**“Daugavpils pilsētas lietus kanalizācijas tīklu uzturēšanas  
un skalošanas pakalpojumu sniegšana”**

identifikācijas numurs DPD 2015/41

**ATBILDES UZ PRETENDENTA JAUTĀJUMIEM NR.1**

Daugavpils pilsētas domes (turpmāk – Dome) iepirkumu komisija 2015.gada 6.jūlija sēdē (protokols nr. 3) ir izskatījusi ieinteresētā pretendenta 30.06.2015. vēstulē uzdotos jautājumus par atklātā konkursa **“Daugavpils pilsētas lietus kanalizācijas tīklu uzturēšanas  
un skalošanas pakalpojumu sniegšana”,** identifikācijas numurs DPD 2015/41, nolikumu un sniegusi šādas atbildes:

**Tehniskā specifikācijā. A.DAĻA: Lietus ūdens kanalizācijas tīkla ikdienas uzturēšanas darbi.**

***“2. Pēc attiecīga līguma noslēgšanas, ikdienas uzturēšanas darbi tiek veikti atbilstoši pasūtītāja apstiprinātajam ikmēneša plānam.***

***Izņēmums – avārijas situācijas. Avārijas situācijas gadījumā: 5-10 min. laikā, pēc signāla saņemšanas, avārijas vietā ir jāuzstāda brīdinošās ceļa zīmes un nekavējoties ir jāuzsāk avārijas situācijas likvidācija. Avārijas situāciju ir jālikvidē 24 st. laikā.”***

***Jautājums:***

*Lūdzam izskaidrot šajā punktā norādīto avārijas situāciju jēdzienu, norādot to raksturu, piemēram:*

1. *lietus kanalizācijas aku, gūliju vai cauruļvadu sabrukumi, kad nepieciešami rakšanas darbi;*
2. *lietus kanalizācijas aizdambējumi, kad nepieciešama tikai tīklu skalošana;*
3. *cits.*

*Papildus lūdzam precizēt, vai ir pamatoti norādīts reaģēšanas laiks, kas nevar pārsniegt 10 minūtes, vērā ņemot Daugavpils pilsētas mērogu, kustības organizāciju, t.sk. maksimāli pieļaujamu braukšanas ātrumu 50km/stundā (833m/minūtē), ceļu krustojumus un luksoforus, izskaidrojot vai patiešām tas ir tehniski iespējams.*

***Atbilde:***

1. *lietus kanalizācijas aku, gūliju vai cauruļvadu sabrukumi, kad nepieciešami rakšanas darbi;*
2. *lietus kanalizācijas aizdambējumi, kad nepieciešama tikai tīklu skalošana;*
3. *ielu, pagalmu vai atsevišķo ēku applūšana, skataku pārsegumu vai lūku sabrukumi, aku vāku bojāšana vai zādzība, kas ietekmē uz autotransporta kustības drošību.*

*Reaģēšanas laiks nedrīkst mainīties, kad avārijas situācija draud cilvēku drošībai.*

***“4.Darba apjomi:***

***1.Gūliju tīrīšana ziemas periodā (nepieciešamības gadījumā)”***

***Jautājums:***

*Lūdzam precizēt, kādi ir gūliju tīrīšanas darbu apjomi ziemas periodā. Tiks paredzēti vienīgi darbi, saistīti ar tīrīšanu no smilts atkušņu laikā, vai arī tīrīšanas darbi būs saistīti ar cauruļu un gūliju aizsalšanu?*

***Atbilde:***

*Paredzēti darbi, kas saistīti ar tīrīšanu no smiltīm, kas radušies no kaisīšanas atkušņa laikā, cauruļu un gūliju aizsalšanu kā arī tīrīšana no sniega un ledus noslāņojumiem.*

***“4.Darba apjomi:***

***2.Gūliju tīrīšana vasaras periodā***

***3. Skataku tīrīšana vasaras periodā***

***4.Infiltrācijas skataku tīrīšana H līdz 3 m”***

***Jautājums:***

*Lūdzam precizēt, kāda veida aizsērējumi parasti atrodami lietus ūdens kanalizācijas skatakās, proti, tikai smilts no ceļiem, ko var atsūknēt ar dūņu sūcēja automobili, vai iespējami lielāka izmēra gruži (piemēram betona vai asfalta gabali un tml.), kas paredz tīrīšanu ar rokām un atsevišķu utilizāciju.*

***Atbilde:***

*Dūņu, kā arī lielāka izmēra gružus: betona vai asfalta gabali sadzīves atkritumi un grunts aizsērējumi.*

***“4.Darba apjomi:***

***5.Avārijas stāvoklī esošo lietus ūdens kanalizācijas skataku skalošana”***

***Jautājums:***

Vai būs pietiekams izskalot skataku ar speciālās spiediena skalošanas automašīnas palīdzību, lai novērstu avārijas situāciju?

***Atbilde:***

*Jā, būs pietiekami izskalot skataku.*

***“4.Darba apjomi:***

***7.Grunts utilizācija”***

***Jautājums:***

*Vai šajā pozīcijā norādītājos grunts apjomos (246 m3) iekļauta visa grunts, kas tiks savākta gūliju, skataku, nosēdaku, lietus kanalizācijas cauruļu un avārijas skalošanas gaitā? Papildus lūdzam norādīt, kā tiks nodrošināta atsūknēta grunts uzskaite?*

***Atbilde:***

*Mūsu izpratnē tā ir grunts, kas tiks savākta avārijas remontdarbu (rakšanas darbu) rezultātā. Dotais apjoms ir maksimāls. Jāutilizē darbu izpildītājām.*

***“4.Darba apjomi:***

***8.Ūdens līmeņa regulējošo ierīču apkalpošana”***

***Jautājums:***

*Sakarā ar to, ka darbu apjomi paredz arī “nolietojušos mezglu, detaļu un blīvējamo iekārtu maiņu”, lūdzam sniegt detalizētu tehnisku informāciju par katru regulējošo ierīču konstrukciju, pielietojamiem materiāliem, tajā skaitā blīvējumu ierīkošanai, ka arī sniegt informāciju par regulējošo ierīču tehnisko stāvokli (pozīcija 8.1.).*

***Atbilde:***

*Pielikumā sprostiekārtu saraksts un izvietojuma shēma. Regulējošo ierīču konstrukcijas ir dažādas: aizbīdņi, grozāmie aizvari, aizlaidņi. Materiāls – tērauds. Blīvējums – gumija.*

***Jautājums:***

*Attiecībā uz ūdens līmeņa regulējošo ierīču apkalpošanu, attīrīšanu un avārijas apkalpošanu Daugavas ielā cietokšņa rajonā (cara laika šahtas), kas norādīts pozīcijā 8.2., lūdzam sniegt tehnisku informāciju par šo ierīču, tajā skaitā par minēto betona pamatņu svaru, konstrukciju, auto krānam pieejamo piebraucamo ceļu esamību.*

***Atbilde:***

*Ierīču konstrukcija – svina aizkritnis ar svina blīvējumu. Pacelšanas – nolaišanas konstrukcija ar ķēdi. Dziļums – 8 m.*

*Ir piebrauktuves pie katra objekta.*

***Jautājums:***

*Lūdzam sniegt precizētu informāciju, kādi darbi paredzēti pozīcijā 8.3. minētās lietus ūdens pārsūknēšanas stacijas Cietokšņa mikrorajonā apkalpošanai:*

1. *ieslēgšana/atslēgšana;*
2. *sūkņu apkalpošana;*
3. *elektriskā aprīkojuma testēšana;*
4. *automātikas regulēšana;*
5. *citi darbi.*

*Papildus lūdzam norādīt, kur ir pieejama tehniskā dokumentācija, kas ir nepieciešama minētās pārsūknēšanas stacijas apkalpošanai, kā arī atsevišķi noteikt, vai stacijai būs paredzēts kāds remonts vai mezglu nomaiņa.*

***Atbilde:***

*Lietus ūdens pārsūknēšanas stacijai Cietokšņa mikrorajonā nepieciešami darbi:*

* *sūkņu apkalpošana;*
* *elektriskā aprīkojuma testēšana (nepieciešamības gadījumā);*
* *stacijas nožogojuma apkalpošana.*

*Objektam ir piecu gadu garantija. Jebkāds remonts vai mezglu nomaiņa nav paredzēta. Tehnisko izpilddokumentāciju pasūtītājs DPPI “KSP” nav nodevis.*

***“4.Darba apjomi:***

***9.Palu ūdeņu novadīšana”***

***Jautājums:***

*Lūdzam izskaidrot, vai plānotie pasākumi iekļauj* ***tikai*** *dežurēšanu un sprostu, sprost iekārtu un aizbīdņu atvēršanu un aizvēršanu? Kādi iespējami darbi ir paredzēti ūdenslīdējam?*

***Atbilde:***

*Jā, plānotie pasākumi iekļauj tikai dežurēšanu un sprostu iekārtu un aizbīdņu* ***savlaicīgo*** *atvēršanu un aizvēršanu. Ūdenslīdēju palīdzība ir nepieciešama ārkārtas situācijas gadījumā (strauja ūdens līmeņa pacelšana un sprostiekārtu applūšana).*

***“4.Darba apjomi:***

***11.Ūdens noteces grāvju apsaimniekošana***

***Ūdens noteces grāvja tīrīšana un avārijas apkalpošanas darbi Vaļņu, Jelgavas un Arāju ielās Daugavpilī – 150m3”***

***Jautājumi:***

*Lūdzam sniegt precizētu informāciju par grāvju atrašanas vietu, garumu un dziļumu.*

*Lūdzam sniegt precizētu informāciju par grāvju apkalpošanas darbiem:*

*a) vai darbi paredz tikai grāvju dibenu padziļināšanu ar ekskavatora palīdzību, vai arī tīrīšanu no augošiem augiem un krūmiem?*

*b) vai darbi paredz kaut kāda veida grāvju nogāzes stiprināšanu, apzaļumošanu utml.?*

*Lūdzam sniegt precizējumu, kādi darbi paredzēti* ***“avārijas apkalpošanas darbos”****.*

*Lūdzam izskaidrot, kam tieši attiecas apjoms* ***150m3****:*

1. *vai tas ir kopējais grāvju apjoms?*
2. *vai tas ir plānotais atrakta grunts apjoms pēc grāvju tīrīšanas?*

***Atbilde:***

*150 m3 - tas ir plānotais izrakstais grunts apjoms pēc grāvju tīrīšanas. Grāvju atrašanas vieta – pēc specifikācijas. Darbi paredz grāvju dibenu padziļināšanu ar ekskavatora palīdzību, grāvju tīrīšanu no augošiem augiem, krūmiem un sadzīves atkritumiem. Nogāzes stiprināšana ir obligāta.*

*Avārijas apkalpošanas darbs ir nepieciešams grāvju aizsērējuma gadījumā, lai novērst apkārtējās teritorijas applūšanu.*

***“4.Darba apjomi:***

***12.Restes (ar diviem šarnīriem) montāža lūkas korpusā”***

***Jautājums:***

*Lai noteiktu darbu apjomus, lūdzam sniegt pietiekošu paskaidrojušu tehnisku informāciju šim darbu veidam, tajā skaitā izsniedzot rasējumus.*

***Atbilde:***

*Šarnīru montāžas mērķis – novērst lūku (vāku) zādzību. Konkrētais tehniskais risinājums – pēc izpildītāja vēlmēm.*

***“4.Darba apjomi:***

***13. Lietus ūdens kanalizācijas tīklu avārijas apkalpošanas darbi:***

***- sabrukušo gūliju avārijas apkalpošanas darbi***

***- sabrukušo skataku avārijas apkalpošanas darbi, H= 2 m***

***- sabrukušo skataku avārijas apkalpošanas darbi H= 3 m”***

***Jautājums:***

*Pozīcijās no 13.1. līdz 13.6. aprakstītie darbi saistīti tikai ar vienu no papildus gredzena nomaiņu (10cm vai 20cm). Vai tas nozīmē, ka visas lietus ūdens kanalizācijas aku pārsegumu virsmas atrodas ne dziļāk par 30cm no ceļa virsmas? Vai ir iespējama situācija, kad kopējais papildus gredzenu augstums sasniedz 40-50cm?*

***Atbilde:***

*Jā, bieži gādās, kad kopējais* *papildus gredzenu augstums sasniedz 40-50cm, bet jāmaina tikai augšējo papildus gredzeni 10 vai 20 cm.*

***Jautājums:***

*Vai pozīcijās 13.5. un 13.6. aprakstītie darbi – gredzena nomaiņa – saistīti tikai ar viena augšējā gredzena nomaiņu, kas nozīmē, ka rakšanas darbu dziļums nepārsniegs 1,5m dziļumā?*

***Atbilde:***

*Jā.*

***Jautājums:***

*Lūdzam sniegt tehnisku informāciju un aprakstu gūlijām un papildus gredzeniem P4=10cm un P4=20cm (pozīcijas 3.7.- 3.10.).*

***Atbilde:***

*Jebkāda pilsētas dzelzsbetona rūpnīca ražo elementus P4=10 un P4=20 ar augstumu 10 vai 20 cm.*

***Jautājums:***

*Vai eksistē kādas speciālas prasības attiecībā uz asfalta seguma atjaunošanu ap remontējamiem lietus kanalizācijas akām un gūlijām pēc gredzenu vai pārsegumu nomaiņas? Kādas ir prasības attiecībā uz seguma atjaunošanas plātību? Vai visi slāņi no AC11? Būs paredzēta slēdze vai bitumena mastikas lentes ierīkošana?*

***Atbilde:***

* + *AC 11surf – 4 cm,*
  + *AC 22base – 6 cm,*
  + *bitumena mastikas lentes ierīkošana – obligāta;*
  + *asfaltbetona platība lūkam – 2.5 m2;*
  + *asfaltbetona platība gūlijai – 1.9 m2;*

***Jautājums:***

*Kādi maģistrālas lietus ūdens PP nosēdaku (gūliju) apkalpošanas darbi paredzēti pozīcijās 13.12. un 13.13.? Jā ir paredzēta gofrētas stāvcaurules, vai visas akas nomaiņa, tad lūdzam sniegt informāciju par vidēju pozīcijās 13.13. un 13.12. minēto aku un gūliju augstumu (dziļumu, no-līdz).*

**Atbilde:**

*Pozīcijas13.12 un 13.13 paredz sabrukušo dzelzsbetona gūliju nomainīšanu uz PP (sk “evopipes” katalogu). Dziļums – atkarīgi no pievienojuma augstumu atzīmēm (vidēji 1.5 m ar noseddaļu).*

***Jautājums:***

*Lūdzam sniegt informāciju, kādi betonēšanas darbi esošo gūliju apkalpošanai paredzēti pozīcijā 13.14.*

***Atbilde:***

*Paredzēts dzelzsbetona gūliju D-4-5.8 sienu remonts monolītbetona variantā.*

***Jautājums:***

*Lūdzam sniegt tehnisku informāciju, par to, kādi režģi ar slēdzenēm paredzēti uzstādīšanai pozīcijā 13.15.*

***Atbilde:***

*Paredzēts dzelzsbetona gūliju D-4-12 remonts izmantojot esošos režģus. Slēdzienu vai šarnīru uzstādīšana nepieciešama režģu zādzības novēršanai.*

***Jautājums:***

*Lūdzam sniegt paskaidrojušu informāciju, kādi apkalpošanas darbi ir paredzēti pozīcijā 13.16.*

**Atbilde:**

*Mūsu izpratnē tas ir sabrukušo dzelzsbetona aku nomainīšana uz PP D=630/500/315.*

**Tehniskā specifikācijā. B.DAĻA: Lietus ūdens kanalizācijas tīkla skalošanas darbi.**

***Jautājums:***

*Lūdzam sniegt informāciju par specifikācijas 2.punkta “b” apakšpunktā minētu “speciālo notekūdeņu attīrīšanas iekārtu” atrašanās vietām?*

***Atbilde:***

*Iekārtu atrašanās vieta – Vidzemes ielā.*

***Jautājums:***

*Vai minētajās notekūdeņu attīrīšanas iekārtās ir nodrošināta smilts pulpas attīrīšana, filtrācija, eļļas un citu piemaisījumu atdalīšana no atstrādātās grunts?*

***Atbilde:***

*Jā, ir nodrošināta smilts pulpas attīrīšana.*

***Jautājums:***

*Tehniskajā specifikācijā ļoti precīzi norādīts slapjā grunts tilpums katram kolektoram. Lūdzam informēt par to, kā tehniski tiks nodrošināta atsūknētās slapjās grunts uzskaite, kā arī sniegt ziņas par to, kā tiks nodrošināta papildus slapjās grunts utilizācija gadījumos, ja slapjās grunts apjoms pārsniegs paredzēto.*

***Atbilde:***

*Pēc pasūtītāja aprēķina specifikācijā uzrādītais slapjās grunts apjoms ir maksimāls, bez papildus apjomiem un nedrīkst pārsniegt specifikācijās norādīto kontrolciparu. Pulpas precīzā uzskaite ir pieļaujama tikai ar svaru pielietojumu. To jānodrošina darbu izpildītājam.*